ΔΗΜΟΤΙΚΟ ΣΧΟΛΕΙΟ ΑΝΘΟΥΠΟΛΗΣ (ΚΑ)

Ελευθερίας 37, 2304, Λακατάμεια

Τηλέφωνο: 22389220

dim-anthoupoli-ka-lef@schools.ac.cy

**ΣΥΜΜΕΤΟΧΗ ΤΩΝ ΠΑΙΔΙΩΝ ΤΟΥ Β1 ΣΕ ΕΚΔΗΛΩΣΗ ΣΤΗΝ ΠΛΑΤΕΙΑ ΕΛΕΥΘΕΡΙΑΣ**

Αγαπητοί γονείς και κηδεμόνες των μαθητών και μαθητριών του τμήματος Β΄1,

Σας ενημερώνουμε πως τα παιδιά του **Β΄1 μαζί με τη δασκάλα τους** συμμετείχαν σε διαγωνισμό φιλαναγνωσίας που διοργάνωσε το βιβλιοπωλείο Πάργα. Συγκεκριμένα εργάστηκαν ως τμήμα και ετοίμασαν μια δημιουργική, εικαστική συμμετοχή για τον διαγωνισμό, αφού πρώτα διάβασαν και επεξεργάστηκαν το βιβλίο «Η κουβέρτα του Τζον».

**Το Σάββατο 10/05/2025** οργανώνεται στην **Πλατεία Ελευθερίας** από τα βιβλιοπωλεία Πάργα η εκδήλωση **«Kids book day»** από τις **09:30-14:00**. Το πρόγραμμα της εκδήλωσης είναι αναρτημένο στην ιστοσελίδα του σχολείου μας,

Το έργο των παιδιών θα εκτεθεί στην εκδήλωση και θα λάβει μέρος στον διαγωνισμό μαζί με άλλα σχολεία. Στην εκδήλωση θα βραβευτούν τα σχολεία που διακρίθηκαν με το έργο τους.

**Από τις 10:00 – 11:00 θα γίνει η ανακοίνωση των νικητών και η απονομή των βραβείων**. Όλα τα παιδιά που θα παρευρεθούν και συμμετείχαν στο διαγωνισμό θα περάσουν από τον σταθμό «Η μάχη των βιβλίων» για να παραλάβουν μια τσάντα με το δίπλωμα συμμετοχής και ένα μικρό δωράκι.

Τα παιδιά θα πρέπει να συνοδεύονται από τους γονείς τους. Στο χώρο της εκδήλωσης θα παρευρίσκεται εκπαιδευτικοί του σχολείου καθώς και εκπρόσωποι του Συνδέσμου Γονέων του σχολείου μας.

Παρακαλούμε όπως συμπληρώσετε την πιο κάτω υπεύθυνη δήλωση όσοι γονείς ενδιαφέρονται να φέρουν τα παιδιά τους και να την επιστρέψετε στο σχολείο την Παρασκευή 09/05/2025 το αργότερο.

**Από το σχολείο**

**✂..........................................................................................................................................................**

**ΥΠΕΥΘΥΝΗ ΔΗΛΩΣΗ ΓΟΝΕΑ/ΚΗΔΕΜΟΝΑ**

Εγώ ο γονέας κηδεμόνας (ονοματεπώνυμο) ............................................................................. δηλώνω πως θα συνοδεύσω το παιδί μου (ονοματεπώνυμο παιδιού) .................................................................................. **το Σάββατο 10/05/2025 στην Πλατεία Ελευθερίας** (κάτω διάζωμα) η ώρα **09:45 π.μ**. για να παρευρεθεί στην εκδήλωση «Η μάχη των Βιβλίων».

Υπογραφή γονέα/κηδεμόνα: .................................................................................